
A coaching létjogosultsága, helyzete hazánkban, a coachok szemszögéből

A coaching egy speciális, személyre szabott támogatói, fejlesztási módszer, mely hazánkban egyre népszerűbb. A szó a sportéletből származik, szervezeti értemben azonban a coaching nem más, mint az erre kijelölt munkatársak - többségében vezetők- egyénre szabott tanácsadása, fejlesztése, támogatása.
A dolgozatomban a coaching  módszer jellegzetességeit, folyamatát, alkalmazási területeit vizsgáltam a szakirodalom és a hazai coachok szemszögéből. A kutatásomban kiemelt szerepet kapott a magyarországi coachok helyzete.
Kutatásom szakmailag úttörő jellegű, mert a szakma gyakorlóit, magukat a coachokat kérdeztem hivatásukról, tapasztalataikról, véleményükről, a szakma helyzetéről és létjogosultságáról.
Többek között olyan kérdésekre kerestem a választ, hogy milyen méretű és érdekeltségű cégek veszik igénybe ezt a szolgáltatást?, milyen felmerülő problémák esetében hívnak coachot segítségül?, és milyen elfoglaltságúak a hazai szakemberek?
A kutatásom empírikus jellegű, a primer szegmense fő részből tevődik össze, egy kérdőíves felmérésből és két darab mélyinterjúból. A felmérésem során hat különböző hipotézist vizsgáltam, melyből – egy kivételével – a kutatás végére mind bizonyítást nyert.
A kutatás érdekes eredményeket hozott, annak ellenére is, hogy a mintavétel nagysága a tervezettnél lényegesen kevesebb volt.
Terveim szerint a dolgozatnak lesz utóélete is, hiszen minden - a munkámmal együttműködő – coaching szervezetnek és egyesületnek megküldöm, remélve, hogy hasznosan tudják alkalmazni, illetve interneten is közzé teszem, hogy segítsem az általános tájékozódást a témában. Egy példányban az egyetemi könyvtár rendelkezésére bocsátom, hogy megkönnyítsem a témában későbbiekben kutató diáktársaimat.
A téma érdekessége miatt a terveim közt szerepel a későbbiekben - sikeres felvételi esetén a mesterképzés keretein belül-, a coaching különböző részterületeinek mélyebb megismerése, esetleg a szakma kitanulása.



